Thomas Strandskogen

Thomas Tjøstolsen Strandskogen (født 7. mars 1898 i Drangedal i Telemark, død 21. november 1975 i Oslo) var en norsk arkitekt. Han er som oftest oppført som Th. Strandskogen i offentlige dokumenter, bøker m.v.

 Familie 
Han var sønn av snekker Tjøstol Haraldsen Strandskogen (1856-1924) og Aslaug Evensdatter Lilletveit (1860-1948). Begge foreldrene var født i Gjerstad kommune i Aust-Agder. Thomas Tjøstolsen Strandskogen hadde ni søsken.

Han giftet seg med sambygdingen Nicoline Marie Langmo (1899-1992). Ekteparet fikk fem barn.

 Utdannelse 
Som barn gikk han på skole i Kroken i Drangedal.

Etter middelskolen gikk Thomas Strandskogen på en fireårig teknisk aftenskole. Deretter studerte han bygningskunst ved Norges Tekniske Høyskole (NTH) i Trondheim. Mens han studerte ved NTH ble han for øvrig valgt til formann i Studentersamfundets styre. Han ble uteksaminert som arkitekt i 1921.

 Karriere 
I 1922 pågikk det anleggsarbeider i Drangedal da Sørlandsbanen skulle utvides. Som nyutdannet arkitekt arbeidet Thomas Strandskogen fire måneder ved Sørlandsbanen dette året. 

I 1922 ble han så ansatt som assistent i Akers bygningsvesen.

Strandskogen var formann i byggekomiteen da Filadelfia-menigheten i Oslo skulle bygge om Filadelfiakirken i siste halvdel av 1930-tallet. Arbeidet var ferdig i 1938.

Rundt 1940 var Strandskogen vedlikeholdssjef i Aker kommune. Fra 1948 til 1968 var han vedlikeholdssjef i Oslo kommune, etter kommunesammenslåingen i 1948.

 Arbeider (utvalg) 
 Bethania bedehus, Gildeskål i Nordland (1927); i 1957 ombygd til Sørfjorden kapell
 Pinsevennenes forsamlingslokale, Grønnegata 63 i Hamar (1948)

 Referanser 

Kategori:Personer fra Drangedal kommune
Kategori:Norske arkitekter